ابوالہول

ابوالہول (Greek: Σφίγξ /sphinx/, Bœotian: Φίξ /Phix, Arabic: أبو الهول،) قصے کہانیوں میں ایسی افسانوی مخلوق کا نام ہے، جس کا جسم تو شیر کا ہے مگرسر انسان کا۔ مصر کے آثار قدیمہ میں ابوالہول (Sphinx) کا مجسمہ بہت مشہور ہے۔ یہ جیزہ کے علاقے میں ہے۔ اس کی لمبائی 189فٹ، اور اونچائی 65فٹ کے قریب ہے۔ دور سے دیکھیں تو پہاڑ سا نظر آتا ہے۔ یہ مجسمہ تقریباً تین ہزار سال قبل مسیح ایک بڑی چٹان کو تراش کر بنایا گیا تھا۔ اس کے پنجے اور دھڑ شیر کے ہیں اور سر انسان کا۔ سورج دیوتا کی حیثیت سے اس کی پوجا بھی کی جاتی تھی۔ امتداد زمانہ سے اس کی صورت بگڑ گئی ہے۔ ڈاڑھی اور ناک ٹوٹ چکی ہے اور اس کا وہ پروقار تبسم جس کا ذکر قدیم سیاحوں نے کیا ہے ناپید ہوچکا ہے۔ اب یہ ایک ہیبت ناک منظر پیش کرتا ہے۔ اسی وجہ سے عربوں نے اس کا نام ابوالہول یعنی (خوف کا باپ) رکھ دیا ہے۔

ابوالہول پر پہیلی
ابوالہول (افسانوی جانور) سے متعلق ایک پہیلی بھی مشہور کے کہ وہ کونسا جانور ہے جو صبح کو چار ٹانگوں پر، دوپہر کو دو ٹانگوں پر اور شام کو تین ٹانگوں پر چلتا ہے۔ اس کا جواب 'انسان' ہے۔

نگار خانہ 

آثار قدیمہ
اساطیری مخلوق
سینگ والے معبود
عفریت
قدیم مصری نشانات
قدیم یونانی ثقافت
مصری علم الاساطیر
یونانی افسانوی مخلوقات
یونانی علم الاساطیر
کامنز زمرہ جس کا ربط ویکی ڈیٹا پر ہے
آثاریات
مؤنث افسانوی مخلوقات
ویکی ڈیٹا سے مطابقت رکھنے والی مختصر تفصیل